Bejelentette a Siemens Energy: leválasztja az egyik legnagyobb üzletágát

Önálló céggé alakítja Transformation of Industry nevű üzletágát a Siemens Energy – jelentette be a német energetikai óriás kedden, a felügyelőbizottság ülése után. A mintegy 5,7 milliárd eurós árbevételű divízióért a Bloomberg értesülései szerint már több nagy magántőkealap is versenybe szállt, és az ajánlatok akár a 10 milliárd eurót is meghaladhatják.